google/wiki40b huggingface dataset:
Konvenčná chronológia starovekého Egypta

Konvenčná chronológia starovekého Egypta je hlavný chronologický systém používaný egyptológiou na radenie historických období a udalostí v časovom slede vo svojom výskumnom a publikačnom procese. Je výsledkom širokého vedeckého konsenzu a je všeobecne akceptovaná. Jej základné delenie je založené na antickej práci Aigyptiake staroegyptského historika Manetóna z 3. storočia pred Kr.
Tu uvádzané informatívne časové hodnoty sú podľa práce, na ktorej sa podieľal a ktorú redigoval britský egyptológ Ian Shaw z roku 2000. Egyptológia používa návrhy aj ďalších vedeckých autorít, ktorých časové informácie sa môžu od uvedených v najstarších historických obdobiach odlišovať v rozmedzí až 300 rokov. Všeobecne platí, že novšie návrhy sú presnejšie a relevantnejšie. Existujú však práce, ktoré sú aj napriek svojmu veku stále považované za autoritatívne (napr. Jürgena von Beckeratha) a nové návrhy ich zohľadňujú. Všetky časové údaju do roku 664 pred Kr. sú približné.
Uvedené chronologické tabuľky dynastií obsahujú nasledujúce informácie: Prvý stĺpec (##) uvádza v známych a málo sporných prípadoch poradové číslo panovníka v dynastickej postupnosti. V nasledujúcom dvojstĺpci (meno) sa nachádza aktuálny konvenčný tvar mena podľa domácej egyptologickej školy (Bareš, Veselý a Gombár 2009) a niektoré dobové mená, najčastejšie podľa Manetóna alebo Flavia. V ďalších troch stĺpcoch je datovanie podľa troch autorít: základné Jürgena von Beckerath (von Beckerat 1997) a novšie zo zborníka Ancient Egyptian Chronology (Hornung, Krauss a Warburton 2006) a nakoniec Iana Shawa (Shaw 2003). Od roku 664 pred Kr. je datovanie jednotné. Nasleduje šesť stĺpcov, ktoré poradovým číslom alebo znakom zobrazujú výskyt mena panovníka v kráľovských zoznamoch. Zoznamy majú tieto skratky: P – Palermská doska, S – Sakkársky zoznam kráľov, K – Karnacký zoznam kráľov, A – Abydoský zoznam kráľov a T – Turínsky zoznam kráľov, potom W – Zoznam kráľov z Wádí Hammámat a Q – Zoznam kráľov z Južnej Sakkáry. V poslednom stĺpci sú poznámky ku chronológii a vláde panovníka. Pred niektorými menami sa nachádza index „ʰ“, ktorým je označené Horovo meno panovníka. Toto meno je možné čítať aj ako kombináciu „Hor-meno“, napr. „ʰAha“ → „Hor-Aha“.
Manganokalcit

Manganokalcit ((Mn,Ca)CO₃) je odroda kalcitu so zvýšeným obsahom Mn. Manganokalcit je podobný rodochrozitu. Vytvára klencové, zakrivené kryštály, niekedy guľovité a hroznovité agregáty, vyskytuje sa aj kusový. Farba manganokalcitu je od ružovej cez žltkastú až po takmer bielu. Manganokalcit sa so šumením rozpúšťa v teplej kyseline chlorovodíkovej.
Vzniká na hydrotermálnych žilách, v sedimentárnych a premenených mangánových ložiskách.
Kuřim

Dejiny

Prvá písomná zmienka o obci pochádza z roku 1226.
Sean Simpson

Sean Simpson (* 4. máj 1960, Essex, Spojené kráľovstvo) je bývalý kanadský hokejový útočník. Po ukončení aktívnej kariéry pôsobí ako tréner.

Reprezentácia

V sezóne 1986/87 odohral 6 zápasov za kanadskú reprezentáciu, strelil 3 góly.

Trénerské pôsobenie

Na MS 2006 pôsobil ako asistent bieloruského trénera Glena Hanlona (spolu s Eduardom Zankovcom a Vladimirom Cyplakovom).
V roku 2009 vyhral s mužstvom ZSC Zürich Lions doposiaľ jediný ročník Hokejovej ligy majstrov.
Od roku 2010 vedie švajčiarsku reprezentáciu. na MS 2013 sa jeho mužstvo prekvapivo prebojovalo až do finále, keď zvíťazilo v 9 zápasoch za sebou.
Neuville-sur-Authou

Poloha

Obec má rozlohu 5,54 km². Najvyšší bod je položený 167 m n. m. a najnižší bod 85 m n. m.

Obyvateľstvo

Počet obyvateľov obce je 192 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mauléon-d’Armagnac

Poloha

Obec má rozlohu 35,13 km². Najvyšší bod je položený 153 m n. m. a najnižší bod 68 m n. m.

Obyvateľstvo

Počet obyvateľov obce je 285 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Odd Nerdrum

Odd Nerdrum (* 8. apríl 1944, Oslo) je nórsky maliar, považovaný za jedného z najvýznamnejších maliarov súčasnosti.
Študoval na umeleckej akadémii v Oslo a neskôr spolu s Josephom Beuysom v New Yorku. Orientuje sa na grécku a rímsku antiku, medzi jeho vzory patria Caravaggio, Rembrandt a Edvard Munch, ktorí majú silný vplyv na jeho tvorbu.
Podobne ako spomínaní maliari aj Nerdrum dokonale ovláda techniku šerosvitu, jeho témy sú však veľmi osobité. Uchvacuje ho ľudské telo, jeho časti, predovšetkým pohlavné orgány a rovnako procesy, ktoré sa odohrávajú v tele človeka, aj vylučovanie.
Nerdrumove diela sú vystavené v múzeách na celom svete, nájdeme ich v Hirshhorn Museum and Sculpture Garden vo Washingtone, v Metropolitan Museum of Art v New Yorku a samozrejme v Národnej galérii v Oslo.
Saint-Nicolas-d’Aliermont

Poloha

Obec má rozlohu 15,53 km². Najvyšší bod je položený 164 m n. m. a najnižší bod 40 m n. m.

Obyvateľstvo

Počet obyvateľov obce je 3 680 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Gerrots

Poloha

Obec má rozlohu 3,48 km². Najvyšší bod je položený 123 m n. m. a najnižší bod 16 m n. m.

Obyvateľstvo

Počet obyvateľov obce je 55 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Význam slova

Význam slova je základná jazyková obsahová jednotka; entita žijúca vo vedomí ľudí istej spoločnosti a vymedzujúca správne používanie príslušného slova. Pri úvahách o význame slova sa uplatňujú rôzne kategórie a iné pojmy, rôzne predstavy, domnienky atď., od čoho závisí potom aj pojem významu slova. K dôležitým pojmom významu slova patrí logický pojem významu slova, lingvistický pojem významu slova, psycholingvistický pojem významu slova, filozofický (najmä gnozeologický) pojem významu slova a i.
Vysielač Széchenyi-hegy

Vysielanie

V súčasnej dobe je možné z vysielača prijímať:
Lemur vari

Lemur vari (Varecia variegata) patrí do radu primátov, podradu poloopíc, konkrétne do čeľade denných lemurov (Lemuridae). Rovnako ako ostatné lemury, je lemur vari endemitom ostrova Madagaskar. Obýva pralesy severovýchodného Madagaskaru.
Živí sa ovocím, listami stromov a kôrou. Samica je gravidná 99 dní, rodí 2 až 3 mláďatá.
Boissières (Gard)

Poloha

Obec má rozlohu 3,33 km². Najvyšší bod je položený 102 m n. m. a najnižší bod 28 m n. m.

Obyvateľstvo

Počet obyvateľov obce je 520 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Netball na Hrách Juhovýchodnej Ázie

Netball na Hrách Juhovýchodnej Ázie je netballový turnaj, ktorý sa koná v rámci multišportového podujatia Hier Juhovýchodnej Ázie. Do programu hier bol turnaj prvýkrát zaradený na 21. hrách Juhovýchodnej Ázie v roku 2001 v malajzijskom Kuala Lumpur. Netballový turnaj sa odvtedy organizuje nepravidelne, následne sa konal až v roku 2015, a vždy iba v ženskej kategórii. Najviac víťazstiev zaznamenalo družstvo Malajzie.
Eduard Hartmann (1965)

Klubový hokej

Eduard Hartmann je známy predovšetkým z pôsobenia v Dukle Trenčín, s ktorou získal v sezóne 1993/94 majstrovský titul.

Reprezentácia

Zúčastnil sa Zimných olympijských hier 1994 v Lillehammeri (6. miesto). V tom istom roku na Majstrovstvách sveta kategórie C výbornými výkonmi proti Kazachstanu, Ukrajine a Bielorusku (spolu v týchto zápasoch inkasoval len 3 góly) dopomohol k postupu Slovenska do kategórie B. Celkovo v reprezentácii odchytal 41 zápasov. Účastník: MS ,,18" 1983, 3. miesto, ČSSR; MS ,,20" 1985, 2. miesto, ČSSR; MS ,,A" 1990, 3. miesto, ČSFR; MS ,,C" 1994, 1. miesto, Slovensko; MS ,,A" 1997, 10.miesto, Slovensko; Hry dobrej vôle 1990, Seatle; Turnaj o cenu Izvestia 1990, Moskva; Švédske hokejové hry 1991, Štokholm;

Súčasné pôsobenie

Po ukončení aktívnej kariéry pôsobil v rôznych funkciách v Dukle Trenčín (tréner juniorského tímu, manažér mládeže). V súčasnosti (sezóna 2008/09) je predsedom predstavenstva a generálnym manažérom klubu. Pravidelne sa objavuje v STV ako televízny spolukomentátor hokejových zápasov.
Chladič procesora

Druhy chladičov

Chladiče procesorov sa líšia spôsobom chladenia, veľkosťou, konštrukciou a použitým materiálom, z čoho vyplýva rôzny chladiaci výkon. Pre výkon chladičov vo všeobecnosti platí:
box chladič = low-end vzduchový chladič < high-end vzduchový chladič = low-end vodné chladenie < high-end vodné chladenie

Vzduchové chladiče

Chladiacim médiom pri vzduchových chladičoch je vzduch.

Box chladič

Box chladič je skonštruovaný na jediný účel. Schladiť procesor pri čo najnižších nákladoch. Box chladič je súčasťou balenia procesora, z čoho pochádza aj jeho pomenovanie box (angl.) - krabica. Jeho chladiace schopnosti sú nedostatočné (vzhľadom na chladiaci výkon a hlučnosť ventilátora). Procesor schladí na hranicu, ktorá takmer dosahuje maximálnu povolenú teplotu procesora. Chladič tvorí mohutný kus hliníka, ktorý v spodnej časti tvorí medený podstavec (v minulosti boli celohliníkové). Aby box chladič schladil moderné procesory, výrobcovia boli nútení prejsť na novšiu technológiu tak, aby náklady na výrobu príliš nevzrástli. Prišli s technológiou, ktorá sa vo svete chladenia počítačov používala už dlhú dobu. Do chladiča umiestnili tepelné trubice, ktoré sa ale nedotýkajú priamo rozvádzača tepla procesora, ale len medenej základne, čo však dostatočne zvýšilo chladiaci výkon.
TDP niektorých nových Intel procesorov je na vysokej hodnote - 130 W. Keďže klasické box chladiče by už neboli schopné odvádzať toto množstvo stratového tepla, Intel dodáva ku svojim procesorom Core i7 970 a i7 980X malý tower chladič so 4 tepelnými trubicami v tvare U.

Vodné chladenie

Chladiacim médiom pri vodnom chladení je kvapalina. Kvôli väčšiemu prítlaku vodného bloku k IHS procesoru sa nepoužíva retenčný rámček ale inštalačný kit. Základňa vodného bloku sa vyrába z medi, telo bloku z ocele, hliníka alebo plexiskla. Vodný blok tvorí z vnútra mnoho medených výčnelkov aby sa zväčšila plocha, ktorá vyžaruje teplo.

Iné spôsoby chladenia

Spôsoby chladenia procesora v tejto kategórii nie sú medzi užívateľmi bežné a zvyčajne sú aj finančne náročnejšie.

Chladenie tekutým dusíkom

Chladiacim médiom v tomto prípade je tekutý dusík, ktorého teplota sa pohybuje okolo -190 °C. Chladenie tekutým dusíkom je finančne náročné, preto sa využíva na extrémne pretaktovanie procesora za účelom prekonania rekordu. Pri chladení tekutým dusíkom sa využíva špeciálna nádoba, takzvaný komín, do ktorého sa následne prilieva tekutý dusík. Pri chladení tekutým dusíkom vzniká na okolitých komponentoch námraza. Nádoba a okolité komponenty sa preto zateplujú.

Chladenie pomocou Peltierovho článku

Aby Peltierov článok chladil, je treba naň nasadiť ďalší chladič, respektíve kúpiť komplet - chladič s Peltierovým článkom.
Ondřej Hejma

Biografia

Po gymnáziu vyštudoval filológiu (angličtina a čínština) na Filozofickej fakulte Karlovej univerzity. Po univerzite pracoval v reklamnej agentúre. V roku 1987 sa stal spravodajcom agentúry AP.
Je ženatý, jeho manželka Vladimíra je lekárka. Majú dve deti, staršieho syna Jana a mladšiu dcéru Terezu. Býva v Řevniciach pri Prahe. Medzi jeho koníčky patrí cestovanie a golf, v mladosti hral futbal. Je sympatizantom Strany slobodných občanov a futbalového klubu AC Sparta Praha.

Spolupráca s ŠtB

Je tiež uvedený v Cibulkových zoznamoch v kategóriách agent, dôverník a tajný spolupracovník pod krycím menom Rony. Tú istú informáciu možno nájsť aj v oficiálnom Archíve bezpečnostných zložiek, s tým, že bol vedený u II. správy ŠtB, teda u Hlavnej správy kontrarozviedky. Možno sa domnievať, že to súviselo s jeho prácou u agentúry AP, však spis bol zničený. Vedúci malej kancelárie AP v normalizačnom Československu bola Iva Drápalová, ktorá v relácii Českej televízie Vzkazy (2008) spomínala, že ju po celý čas sledovala ŠtB a jej kolegovia na nej tajnej polícii donášali informácie z jej života. Drápalová nikoho nevymenuje, avšak vo svojej malej kancelárii mala iba dvoch spolupracovníkov, medzi nimi aj Hejmu.

Hudba

V 60. rokoch po ukončení štúdia založil spoločne s Janom Follom bluesovú skupinu Žízeň, potom prešiel Yo Yo Bandom a skupinou Combo FH Daniela Fikejza. V roku 1978 založil kapelu Žlutý pes. Súbežne so Žltým psom založil alternatívnu skupinu L. L. Jetel. Pre Žltého psa napísal väčšinu hudobných textov, píše texty aj pre ďalších českých spevákov. Je spoluautorom libreta českej verzie muzikálov Pomáda a Hamlet.

Tlač a televízia

Bol, alebo je činný v TV3 (politická diskusia Bez kravaty), v rádiu Frekvence 1 (relácia Press klub), v časopise Reflex (rubrika Psí život). V TV Nova uvádzal reláciu Chcete být milionářem?, ako porotca účinkoval v prvej a tretej rade súťaže Česko hledá SuperStar. Účinkovanie v druhej rade tejto súťaže odmietol.
V roku 2009 bol porotcom v prvej sérii súťaže Česko Slovenská Superstar.
PewDiePie

Detstvo

Narodil sa a vyrastal v švédskom Göteborgu. V roku 2008 absolvoval Göteborgs Högre Samskola. Potom pokračoval vo vysokoškolskom štúdiu v odbore Ekonomika priemyslu a riadenia technológii na Chalmerskej technologickej univerzite, v roku 2011 ju nakoniec opustil a začal sa sústrediť iba na svoju YouTube kariéru.

Kariéra youtubera

Na YouTube si vytvoril kanál v apríli 2010. V priebehu roka 2012 začal jeho kanál získavať na popularite a dosiahol 1 milión odberateľov. 2 milióny odberateľov dosiahol už v septembri 2012. Uchádzal sa aj o titul kráľa webu, v online súťaži ale nezvíťazil, stal sa Gaming kráľom webu. Počas nasledujúceho volebného obdobia vyhral a peniaze venoval fondu World Wildlife Fund. V apríli 2013 jeho kanál dosiahol 6 miliónov odberateľov, ako uvádza New York Times. Neskôr získal cenu za najobľúbenejšiu sociálnu šou. V júni 2013 jeho kanál dosiahol 8 miliónov, a následne 9 miliónov odberateľov.
Počet odberateľov jeho kanála sa neustále zvyšuje – má už viac ako 100 miliónov odberateľov a je prvým jednotlivcom, ktorému sa podarilo presiahnuť toto číslo.

Osobný život

Pôvodom je zo Švédska, neskôr sa jeho priateľka Marzia Bisognin (na YouTube známa pod menom Marzia) presťahovala za ním do Švédska a v júli 2013 sa premiestnili do Veľkej Británie. Podieľa sa aj na charitatívnej činnosti pre World Wildlife Foundation a St. Jude Children's Research Hospital, ako aj Charity Water, kde jeho fanúšikovia mohli darovať peniaze na počesť a oslavu k okrúhlemu výročiu dosiahnutia hranice 10 miliónov odberateľov. Pri jeho 26 000 000 odberateľoch začal prispievať tiež na charitu Save the Children, kde sa vyzbieralo viac ako 1 000 000 dolárov.
Škola v Auxerre

Škola v Auxerre je škola, ktorá vznikla pri opátstve Saint Germain a ktorú pestoval najmä Erich alebo Henrich a Auxerre a jeho žiak Remigius z Auxerre.
Predstavitelia školy v Auxerre sa usilovali prispôsobiť logiku teologickým problémom a takto pripraviť materiál využívaný v kontroverziách.
Stanovisko školy v Auxerre prehĺbila reforma v Cluny.
Bulíkova ulica

Budovy

Nachádza sa na nej niekoľko panelových domov, typických pre toto sídlisko a materská škola. Domy sú číslované nepárnymi číslami od 1 po 23, číslo škôlky je 25. Niektoré budovy sú sčasti zateplené a nafarbené jednotne do oranžovo-červena.
Výhľad z čelných strán budov smeruje k hlavnej ceste Mamateyova ul., ktorá ale nepatrí medzi tie s hustou premávkou. Obyvatelia domov tak majú pekný výhľad na Saleziánske centrum Dona Bosca so športoviskami. Na opačnej strane sa pomerne blízko nachádzajú obytné domy Blagoevovej ulice, pod oknami sa ale nachádza zeleň, v prípade vchodov 17 až 23 je to materská škôlka.

Doprava

Bulíkova ulica sama osebe je iba malá komunikácia idúca pomedzi škôlkou a Blagoevovou ulicou, v jej bezprostrednej blízkosti sa ale nachádza Mamateyova ulica, na ktorej premávajú aj linky MHD. Neďaleko vedie tiež Dolnozemská cesta, veľká štvorpruhová komunikácia.
Autobusová zastávka Bulíkova sa nachádza na Mamateyovej ulici, obsluhujú ju linky č. 68, 78, 84, 88, 99 obojsmerne. Je tak zabezpečené priame spojenie oblasti s Autobusovou stanicou Mlynské nivy, s celou Petržalkou, s Karloveskou a Ružinovskou električkovou radiálou a napojenie na všetky petržalské nosné linky (č. 68, 93, 94, 95, 98).
Niektoré objekty ale majú v menšej vzdialenosti zastávky Šustekova (rovnaká obsluha ako Bulíkova), Bosákova (linky č. 78, 84, 196, 99) a Ekonomická univerzita (linky č. 68, 78, 87, 88, 96, 98, 184 a 801) - spojenie do ďalších bratislavských mestských častí). Všetky uvedené zastávky sú obsluhované aj nočnými linkami č. N80 premávajúcimi na Hlavnú stanicu a N99 na Betliarsku ulicu.
Quai Panhard-et-Levassor

Poloha

Nábrežie vedie po ľavom brehu rieky Seiny medzi mostami National a Tolbiac. Začína na križovatke s Boulevard Masséna, kde proti prúdu nadväzuje Quai d’Ivry a končí na križovatke s ulicou Rue Bruneseau, odkiaľ pokračuje Quai François-Mauriac. Súčasťou nábrežia je prístav Port de Tolbiac.

Dejiny

Samostatné nábrežie vzniklo až 12. novembra 1991, kedy bol tento úsek oddelený od Quai de la Gare a premenovaný na počesť francúzskych inžinierov a priemyselníkov René Panharda (1841 – 1908) a Émila Levassora (1842 – 1897), ktorí tu mali svoje dielne na výrobu prvých automobilov.

Nová výstavba

Nábreží je súčasťou komplexnej prestavby miestnej štvrte s názvom Paris Rive Gauche. V jej rámci vznikajú na mieste bývalých tovární a skladov moderné stavby ako je napr. kampus Paris Rive Gauche, ktorý slúži Univerzite Paríž VII, alebo nové sídlo Bibliothèque nationale de France na susednom nábreží.
Pohyb s konštantným zrýchlením

Obmedzenia

Podobne v ako mnoho iných jednoduchých úloh vo fyzike, aj pohyb s konštantným zrýchlením je len idealizovaná situácia:

Odporová sila

Ak by sme aj dokázali na nejaké teleso pôsobiť konštantnou silou, po získaní rýchlosti by na teleso začala pôsobiť sila odporu prostredia (odporová sila, ), napríklad odpor vzduchu. Táto sila rastie spolu s  pohybujúceho sa telesa a závisí aj od prostredia ako aj od tvaru a rozmerov pohybujúceho sa telesa. Jej smer je rovnaký ako smer pohybu (teda smer ), ale jej orientácia je opačná voči orientácii pohybu (teda orientácii ). Preto napríklad pri obdobe voľného pádu prebiehajúcej mimo vákua  nie je  konštantné, ale s narastajúcim  klesá, pretože proti tiažovej sile padajúceho telesa () pôsobí stále väčšia odporová sila vzduchu ( = kladná funkcia ).
Pretekársky automobil

Pretekársky automobil (nesprávne resp. zastarano závodný automobil, staršie pretekový automobil) je kategória prevažne športových automobilov určená pre rôzne druhy automobilového pretekania.
Je skonštruovaný a vyrobený pre vyššie záťaže než civilný osobný automobil, ktorý stretávame na cestách. Existuje viacej variantov druhu. Štandardné rozdelenie sa presne špecifikovať nedá, nakoľko v dnešnej dobe patrí medzi populárne športy. Jednou z najznámejších pretekárskych automobilov 20-21 storočia sú monoposty F1. Tieto vozidlá sú špeciálne upravené na vysokú rýchlosť presahujúcu 300 km/h nielen konštrukčne, ale i z hľadiska bezpečnosti. Sú poháňané vysokootáčkovými agregátmi cez 700 konských síl čo predstavuje akceleráciu v pokoji z 0 na 100 km/h pod 2 sekundy. Pretekárske vozidlá sú vyrábané zo špeciálnych odľahčených materiálov (napr. uhlíkové vlákno), čo napomáha nižšej váhe a tým ľahšie zrýchlenie alebo aj zastavenie vozidla. Brzdy, nápravy, a všetky súčasti taktiež podliehajú veľkej účinnosti pri nízkej hmotnosti z dôrazom na bezpečnosť, preto oproti bežným vozidlám sú niekoľkonásobne drahšie. Medzi ďalšie známe pretekárske súťaže patria pretekárske špeciály WTC, sú postavené zo sériovo vyrábaných vozidiel ktoré taktiež podliehajú rôznym kritériám. V USA je populárny NASCAR kde sa taktiež nachádzajú vozidlá špeciálne upravené zväčša na konštantnú rýchlosť z dôrazom na vysokú stabilitu kde naopak ako pri spomínaných dvoch formách pretekov NASCAR využíva okruh v tvare elipsy.
Annoux

Poloha

Obec má rozlohu 8,97 km². Najvyšší bod je položený 332 m n. m. a najnižší bod 250 m n. m.

Obyvateľstvo

Počet obyvateľov obce je 95 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Margut

Poloha

Obec má rozlohu 7,53 km². Najvyšší bod je položený 350 m n. m. a najnižší bod 166 m n. m.

Obyvateľstvo

Počet obyvateľov obce je 789 obyvateľov (2009).
Graf vývoja obyvateľstva:
Zdroje: INSEE
Kubizmus

Kubizmus bolo avantgardné umelecké hnutie, ktoré pripomína výtvarné umenie revolučným spôsobom. Princíp kubizmu spočíva v jeho priestorovej koncepcii diela, predmet nezobrazuje len z jedného uhla, ale z mnohých uhlov súčasne. Zároveň znamenal aj obrovskú zmenu v prístupe ku skutočnosti, nielen vo videní, ale predovšetkým v práci s realitou. Zobrazovaný predmet bol rozkladaný až na najjednoduchšie geometrické tvary (predovšetkým kocky – latinsky cubus), ktoré boli potom pomocou fantázie skladané do obrazu, preto zobrazené predmety pôsobia dojmom, že sú deformované a objavujú sa zároveň z niekoľkých pohľadov. Problém nastal pri predmetoch, ktoré sú vo vzájomnom vzťahu, pretože potom vznikalo mnoho priehľadov s neobvyklými uhlami pohľadu.
Kubizmus sa snažil počítať aj so štvrtou dimenziou (ovplyvnené A. Einsteinom) a s nekonečnom. Preto kubizmus musel riešiť nové problémy perspektívy a vytváral nové priestorové vzťahy medzi predmetmi. Einstein sa od nich dištancuje vyhlásením: "Nový spôsob vyjadrovania v umení nemá nič spoločné s teóriou relativity."
Kubizmus mal veľký dosah na umelcov prvých desaťročí 20. storočia, a tým ovplyvnil (priamo či nepriamo) vývoj nových umeleckých štýlov (futurizmus, konštruktivizmus a expresionizmus). Jedine v Česku a na Slovensku sa stal kubizmus tzv. národným architektonickým slohom 1. ČSR. V Česku sa prejavil i v ďalších oblastiach, ako interiérový dizajn, knižný, odevný dizajn. Predmety dennej potreby tvarované v kubistickom duchu sa stali reprezentantom nového spoločenského štýlu, aký nemá paralelu v iných krajinách.
Jean Borotra

Kariéra a život

Spolu s Henri Cochetom, Jacquesom Brugnonom a Reném Lacoste patril k takzvaným "Štyrom mušketierom", štyrom francúzskym tenistom, ktorí patrili medzi najlepších tenistov sveta v 20. a 30. rokoch 20. storočia.
Francúzsko reprezentoval aj v Davisovom pohári, odohral celkovo 54 zápasov, z toho 31 v dvojhre (19 výhier, 12 prehier) a 23 v štvorhre (17 výhier, 6 prehier).
Alexander VIII.

Kanonizácia

V roku 1690 papež vyhlásil za svätých Giovanniho da Capestrano, Jána z Boha, Juana de Sahagún, Lorenza Giustinianiho a Pascala Baylona.
Arcambal

Poloha

Obec má rozlohu 23,11 km². Najvyšší bod je položený 342 m n. m. a najnižší bod 110 m n. m.

Obyvateľstvo

Počet obyvateľov obce je 972 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Latacunga

Latacunga (alebo aj La Tacunga) je mesto, ležiace na náhornej plošine Ekvádoru. Je hlavným mestom provincie Cotopaxi, nachádza sa 89 km južne od Quita, blízko sútoku riek Alaques a Cutuchi zlievajúcich sa do Patate, hlavného prítoku Pastaza. A ak keď mesto nie je príliš významné ani krásne, má zajímavú históriu. Názov mesta pochádza z indiánského výrazu llacta cunani, čo znamená miesto, ktoré som si vybral. Počet obyvateľov Latacungy predstavuje 51 689, väčšinou mesticov (miešancov) a domorodých.
Latacunga je vzdialená približne hodinu a pol cesty južne od Quita na Panamerickej diaľnici. Pôvodne bola aj na starej ceste z Quita do Guayaquilu a má aj železničnú stanicu na trase medzi oboma uvedenými mestami. Leží v nadmorskej výške 2 760 m, podnebie je studené a veterné, vzhľadom na priľahlé snehom pokryté výšiny, a neúrodné náhorné plošiny, pokryté pemzou, na ktorých stojí.
Mesto je dobrým východzím bodom pre výstupy na neďaleké vulkány Cotopaxi (5 897 m), Iliniza Sur (5 248 m), Iliniza Norte (5 126 m) a Lagunu Quilotoa (3 854 m). Aktívna sopka Cotopaxi je vzdialená iba 25 km. Mesto často trpelo jej opakovanými erupciami. Bolo založené v roku 1534, štyrikrát bolo zničené zemetraseniami medzi rokmi 1698 a 1798. Susediace ruiny staršieho pôvodného mesta sa datujú do čias Inkov.
Najznámejšie jedlá Latacungy sú chugchucaras, ktoré sa skladá z bravčoviny, hominy (varenej kukurice), empanadas (placky), pisangy (banány), popcorn a tostado (druh opekaného zrna). Často podávané s ají, čo je druh korenia, ktoré môže byť jemné až veľmi pálivé v závislosti od prípravy.
Hospodárstvo Latacungy je závislé od poľnohospodárstva a kvetinárstva. Má medzinárodné letisko, ktoré sa však nepoužíva pre medzinárodných pasažierov, ale ako základňa leteckých síl a na určité špeciálne komerčné lety. Prítomosť vulkanických aktivít viedla k hromadeniu ložísk pemzy, ktorá je v súčasnosti ťažená, ako aj výskytu prírodnej minerálky, flaškovanej pod chráneným názvom San Felipe.